
Rīgā

Par papildus informācijas sniegšanu

SIA „Rīgas nami” (turpmāk tekstā – Pasūtītājs) ir saņēmusi jautājumu par iepirkumu “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde” (ID Nr. RN 2023/76), kā rezultātā, saskaņā ar Publisko iepirkumu likuma prasībām, sniedzam šādu informāciju.

Jautājums Nr.14:
Atbildē Nr.6 esat norādījuši, ka 50 kWh/m2 atbilst A klasei, bet tas attiecas tikai uz ēkām ar references platību līdz 250 m2 (Saskaņā ar MK noteikumiem Nr 222.). Ēkām ar lielāku platību 50 kWh/m2 jau atbildīs B apkures klasei. Lūgums precizēt kurš kritērijs ir saistošs jeb, ja iesniedz pieredzi uz 50 kWh/m2 ar B klases energoefektivitātes līmeni apkures rādītājam vai tā būs atbilstoša pieredze?
Atbilde Nr.14:
Iepirkuma nolikuma 5.7. punktā definēta prasība ēku energoefektivitātes ekspertam ir noteikta “zem 50 kWh/m2 gadā”. Atbilstoša ēku energoefektivitātes eksperta pieredze tiks uzskatīta tāda, kurā objektam neatkarīgi no ēkas platības, enerģijas patēriņš apkurei būs “zem 50 kWh/m2 gadā”.

Jautājums Nr.15:
Lūgums apliecināt, ka prasītā pieredze attiecas uz apkures patēriņu, nevis "energopatēriņu" jo energopatēriņš var ietvert ne tikai siltumenerģijas, bet arī elektroenerģijas patēriņu t.i., elektrība, piem., apgaismojumam, dzesēšanai, ventilācijai un tad 50 kWh/m2 nav sasniedzams rādītājs publiskām ēkām.
Atbilde Nr.15:
Apliecinām, ka prasītā pieredze attiecas uz apkures patēriņu atbilstoši 08.04.2021. MK noteikumiem nr. 222 “Ēku energoefektivitātes aprēķina metodes un ēku energosertifikācijas noteikumi”.

Jautājums Nr.16:
Vai kā apliecinājumu pieredzei par ēku patēriņa atbilstību var iesniegt ēkas kurām pēdējo 3 gadu laikā ir izstrādāts ēkas energosertifikāts, bet ēkas pagaidu energosertifikāts ir vecāks nekā 3 gadi?
Atbilde Nr.16:
Lai arī nolikuma 5.7. punktā noteikta prasība, ka pieredze tiek pierādīta ar pagaidu energosertifikātu, ēkas energosertifikāts ir pilnīgāks dokuments, kas ietver ne tikai aprēķinus un prognozi, bet arī izmērītos rādītājus, līdz ar to uzskatās, ka ēkas energosertifikāts atbilstoši 8. atbildei ir pieņemams, lai ierādītu pieredzi un apliecinātu sasniegto rezultātu. Minētais precizējums tiks iestrādāts arī nolikumā veicot tā grozījumus.

Jautājums Nr.17:
Vai no Pasūtītāja puses netiek izvirzītas prasības par speciālistu iepriekšējās pieredzes būvobjektu būvniecības statusa stadijām (turpmāk tekstā)?
Ieceres izstrāde – projektēšanas nosacījumu (PN) izpilde – PN izpildīti - būvniecības uzsākšanas nosacījumu (BUN) izpilde – BUN izpildīti - būvdarbi – nodošana ekpluatācijā - ekspluatācija.
Konkursa nolikuma šī brīža redakcijas 5. punktā īpašas prasības par iepriekšējās pieredzes būvobjektu statusu netiek izvirzītas, tālab pieredzes nosacījumi varētu būt atšķirīgi interpretējami.
Atbilde Nr.17:
Pasūtītājs neizskata iespēju mainīt projektēšana organizāciju starp projektēšanas stadijām MBP (projekts minimālā sastāvā) un BP (saskaņots būvprojekts). BUN izpilde tiks ietverta kā nosacījums būvniecības līgumā ar Galveno būvdarbu veicēju.

Jautājums Nr.18:
Vai būvspeciālista pieredze būvobjektam Zviedrijā, ievērojot visus Nolikumā izvirzītos kritērijus (attiecīgi iesniedzot kvalifikācijas apliecinājumu) tiks vērtēta pozitīvi?
Atbilde Nr.18:
Pieredze būvobjektam Zviedrijā, pie nosacījuma, ja netiks konstatētas pretrunas Zviedrijas un Latvijas normatīvos, kas var negatīvi ietekmēt līguma izpildi, tiks vērtēta pozitīvi.

